बे सोदोबनि ओंथिया जायखि जाया आयदायाव गियान एबा रोंगौथि मोननो हानायखौ  फोरमायो। गोदोनि मानसिफोरा जेबोला बिमा-बिफा एबा समाजनि बैसोगोरा सुबुंफोरनिफ्राय फलान खालामनो थाखाय, न'लुनो थाखाय आरो ओंखाम संनो-खुरनो सोलोंबाय अबोला मिथिनो मोनबायदि बिसोरो जिउ खांनो थाखाय खायसे खामानियाव आखा-फाखाथि एबा रोंगौथि मोनबाय। बेनो सोलोंथाइ। बै समाव बे थाखोनि खायसे गुदि एबा जोबोद गोनां जानाय आसार -खान्थि सोलोंना लानो हानायखौनो सोलोंथाइ होननानै हमना लानाय जादोंमोन।नाथाय आरिमु, बिगियान, दारिमिन बाइदि गुबुन गुबुन बिथिङाव नुनो मोन्नाय सानस'हायि सोलायनायनि जाहोनाव आथिखालनि सोलायसुला समाजआव सोलोंथाइनि ओंथिया बांसिन गोब्राब आरो गुवार जानानै फैबाय। बेनिखायनो बे ओंथिनि सायाव सोनारनानै गुबुन गुबुन हादोदआव गुबुन गुबुन रोखोमनि सोलोंथाइनि बुंफुरलु होनाय नुनो मोनो। बेनिखायनो सोलोंथाइनि सायाव बयबो गनायथाव बुंफुरलुहोनाया गोरलै नङा। सोलोंथाइगिरिफोरनि  बुंफुरलुफोरखौ गाहायाव होनाय जाबाय -